John von Neumann
John von Neumann (talaffuzi: Jon fon Neyman) (veng.: Neumann János Lajos) (28-dekabr 1903-yil — 8-fevral 1957-yil) — vengriyalik-amerikalik matematik, fizik, kompyuter olimi, muhandis va polimat. Neumann koʻplagan sohalarga, jumladan, matematika (matematik mantiq, oʻlchovlar nazariyasi, funksional tahlil, guruhlar nazariyasi, panjara nazariyasi, operator algebralari, matritsalar nazariyasi, geometriya va raqamli tahlil); fizika (kvant mexanikasi, gidrodinamika va ballistika, yadro fizikasi va kvant statistik mexanikasi); iqtisod (oʻyinlar nazariyasi va umumiy muvozanat nazariyasi); hisoblash (John Von Neumann arxitekturasi, chiziqli dasturlash, raqamli meteorologiya, ilmiy hisoblash, oʻz-oʻzini takrorlaydigan mashinalar, stokastik hisoblash) va statistika kabi koʻplab sohalarga katta hissa qoʻshgan. Neumann 150 dan ortiq maqolalar chop etgan: 60 ga yaqini matematika, 60 tasi amaliy matematika, 20 tasi fizika, qolganlari esa maxsus matematik fanlar yoki matematik boʻlmagan fanlar boʻyicha. Uning soʻnggi asari oʻlimidan oldin yozilgan tugallanmagan qoʻlyozma boʻlib, u keyinchalik „The Computer and the Brain“ nomi bilan kitob holida nashr etilgan.